George Clooney

George Timothy Clooney (gebore 6 Mei 1961) is ’n Amerikaanse akteur, draaiboekskrywer, regisseur en aktivis. Hy het drie Golden Globes vir sy werk as akteur gewen en twee Oscars – een vir toneelspel en een vir vervaardiging.HAT Taal-en-feitegids, Pearson, Desember 2013, 

Clooney het in 1978 sy akteursdebuut op televisie gemaak en van 1994 tot 1999 lof ontvang vir sy rol as dr. Doug Ross in die mediese dramareeks ER, waarvoor hy twee Emmy-benoemings gekry het. Hy het terselfdertyd verskeie hoofrolle in rolprente gekry, onder andere die superheldfliek Batman & Robin (1997) en die misdaadkomedie Out of Sight (1998). In laasgenoemde prent het hy die eerste keer saam met die regisseur Steven Soderbergh gewerk wat later ’n lewenslange medewerker geword het. In 1999 het hy die hoofrol gespeel in Three Kings, ’n satire wat tydens die Golfoorlog afspeel en goed ontvang is.

In 2001 het hy nog bekender geraak in sy grootste kommersiële sukses, die komedie Ocean's Eleven, die eerste prent in ’n trilogie. Hy het ’n jaar later sy regisseursdebuut gemaak met die spioenasiekomedie Confessions of a Dangerous Mind.

Clooney het ’n Oscar gewen vir beste manlike byspeler in die Midde-Oosterse riller Syriana (2005), en het daarna benoemings vir die Oscar vir beste akteur gekry vir Michael Clayton (2007), Up in the Air (2009) en The Descendants (2011). In 2013 het hy die Oscar vir beste prent ontvang vir die politieke riller Argo. Hy is die enigste persoon wat al in ses verskillende kategorieë vir ’n Oscar benoem is.

In 2009 is Clooney aangewys as een van die tydskrif Time se 100 invloedrykste mense in die wêreld. Hy is ook bekend vir sy maatskaplike en politieke aktivisme, soos tydens die Darfoer-vredesveldtog.

 Filmografie 
 Akteur 
duimnael|280px|Clooney (regs) saam met Brad Pitt en Matt Damon.
Sommige rolprente waarin hy gespeel het:

 Wolfs (2024) – Margaret's Man
 IF (stem, 2024)
 The Flash (2023) – Bruce Wayne / Batman
 Ticket to Paradise (2022) – David Cotton
 The Midnight Sky (2020) – Augustine Lofthouse
 Money Monster (2016) – Lee Gates
 Hail, Caesar! (2016) – Baird Whitlock
 Project T (2015) – Frank Walker
 The Monuments Men (2014) – Frank Stokes
 Gravity (2013) – Matt Kowalsky
 The Descendants (2011) –
 The American (2010) – Jack / Edward
 The Men Who Stare at Goats (2009) – Lyn Cassady
 Up in the Air (2008) – Ryan Bingham
 Burn After Reading (2008) – Harry Pfarrer
 Leatherheads (2008) – Jimmy "Dodge" Connelly
 Ocean's Thirteen (2007) – Danny Ocean
 The Good German (2006) – Jake Geismar
 Michael Clayton (2006) – Michael Clayton
 Syriana (2005) – Robert Barnes
 Good Night, and Good Luck (2005) – Fred Friendly
 Ocean's Twelve (2004) – Danny Ocean
 Intolerable Cruelty (2003) – Miles Massey
 Solaris (2002) – Chris Kelvin
 Ocean's Eleven (2001) – Danny Ocean
 O Brother, Where Art Thou? (2000) – Ulysses Everett McGill
 The Perfect Storm (2000) – Billy 'Skip' Tyne
 Fail Safe (2000) – Col. Jack Grady
 Three Kings (1999) – Major Archie Gates
 Out of Sight (1998) – 	Jack Foley
 The Thin Red Line (1998) – Captain Bosche
 Batman & Robin (1997) – Batman/Bruce Wayne
 The Peacemaker (1997) – Thomas Devoe
 From Dusk Till Dawn (1996) – Seth Gecko
 One Fine Day (1996) – Jack Taylor
 Return of the Killer Tomatoes (1988) – Matt Stevens
 Combat Academy (1987) – Major Biff Woods
 Return to Horror High (1987) – Oliver
 No laughing murder  (1987) – Kip
 Jay Kelly (2025) – Jay

 Regisseur 
 The Monuments Men (2013)
 The Ides of March (2011)
 Leatherheads (2008)
 Good Night, and Good Luck (2005)
 Unscripted (2005)
 Confessions of a Dangerous Mind (2002)

 Vervaardiger 
 Michael Clayton (2006)
 Garland Bunting Project (2005)
 Tishomingo Blues (2005)
 PU-239 (2006)
 A Scanner Darkly (2006)
 Rumor Has It (2005)
 Syriana (2005)
 The Jacket (2005)
 Unscripted (2005)
 The Big Empty (2005)

 Verwysings 

Kategorie:Geboortes in 1961
Kategorie:Lewende mense
Kategorie:Amerikaanse manlike akteurs van die 20ste eeu
Kategorie:Amerikaanse manlike akteurs van die 21ste eeu